Theophilus Hamutumbangela

Moruti Theophilus Hamutumbangela( o o tshotsweng ka Tlhakole a le malatsi a marataro ngwaga wa 1917 a tlhokafala ka Ngwanatsele a le masome mabedi le borobabobedi ngwaga wa 1990) e ne e le molweladitshwanelo o o kgatlhanong le tlhaolele, moruti le motlotlomadi wa mafatshefatshe wa boipuso jwa Namibia, a bereka le molweladitshwanelo o mongwe o e leng moruti le ene Michael Scott.Macmillan, Gamsberg. "Hamutumbangela, Theofilus". Dictionary of African Christian Biography. Retrieved 06 October 2025.

 Botshelo le pereko 
Hamutumbangela e ne e le setlogolo sa ga Mandume Ya Ndemufayo, kgosi ya morafe wa Ovambo. O tshotswe ka letsatsi le malomaagwe a tlhokafetseng ka lone. Hamutumbangela e ne e le monna o moleele a nonofile.Namhila, Ellen Ndeshi (2005). Kaxumba KaNdola: Man and Myth. Basler Afrika Bibliographien. p. 34. ISBN 9783905141863. Retrieved 06 October 2025.

Fa a le dingwaga di le lesome le bosupa, Hamutumbangela o ne a tsena sekolo kwa St. Mary's kwa Odibo: e le moithuti, le e le morutabana. O ne a ya go ithutela boruti kwa St. Bedes, Umtata, a bewa motiakone ka ngwaga wa 1946, le boruti ka 1947. O berekela mo dikerekeng kwa Etale, Windhoek le Omboloka.

Hamutumbangela o ne a bua kgatlhanong le tlhaolele ya lotso le mmala le go tlhoka tshiamo ga ditsamaiso tsa puso ya tlhaolele, o ne a dira kopo kwa lekgotleng la United Nations makgetho a le mantsi ka boipuso jwa Namibia. Ke mongwe wa basimolodi ba Ovamboland People's Organization gape ke ramaemo mo tsuologong ya Old Location.Olivier, Willie; Olivier, Sandra (2006). African Adventurer's Guide to Namibia. Struik. p. 110. ISBN 9781868728589. Retrieved 06 October 2025.

Hamutumbangela o ne a isiwa kgolegelong ka ngwaga wa 1966, go belaelwa fa a ne a jisiwa botlhole ke babusi ba Aforika Borwa."Parliament Gardens". Rough Guides. Retrieved 06 October 2025. Botlhole jo bo ne jwa mo koafatsa, a nna segole mo mmeleng le mo tlhaloganyong go fitlhelela a tlhokafala ka 1990."BIOGRAPHIES OF NAMIBIAN PERSONALITIESin alphabetical order". www.klausdierks.com. Retrieved 06 October 2025.

 Go lemogiwa 
Ka ngwaga wa 2012, go ne ga bulwa diofisi kwa Oshikango tse di neng tsa fiwa leina la ga moruti Theofilus Hamutumbangela.Nembwaya, Hileni (1 September 2016). "Govt neglect adding to Oshikango woes, as town deteriorates". The Confidente. Retrieved 06 October 2025

Go na le sefikantswe sa gagwe, le sa ga Hosea Kutako le Hendrik Samuel Witbooi kwa lefelong le eleng tshimo ya palamente kwa Windhoek.

 Metswedi